
JONIŠKIO RAJONO SAVIVALDYBĖS TARYBA

SPRENDIMAS
DĖL DAUGIABUČIŲ NAMŲ ŠILDYMO IR KARŠTO VANDENS SISTEMŲ PRIEŽIŪROS
(EKSPLOATAVIMO) MAKSIMALIŲ TARIFŲ NUSTATYMO

2012 m. balandžio 26 d. Nr. T-81
Joniškis


Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008 Nr. 113-4290) 16 straipsnio 2 dalies 37 punktu, 18 straipsnio 1 dalimi, Lietuvos Respublikos šilumos ūkio įstatymo (Žin., 2003, Nr. 51-2254; 2007, Nr. 130-5259; 2009, Nr. 61-2402) 32 straipsnio 5 dalies 4 punktu, Daugiabučių namų šildymo ir karšto vandens sistemų priežiūros (eksploatavimo) maksimalių tarifų nustatymo metodika, patvirtinta Valstybinės kainų ir energetikos kontrolės komisijos 2003 m. rugpjūčio 7 d. nutarimu Nr. O3-54 (Žin., 2003, Nr. 80-3679; 2009, Nr. 39-1506), Pastato šildymo ir karšto vandens sistemos priežiūros tvarkos aprašu, patvirtintu Lietuvos Respublikos energetikos ministro 2009 m. lapkričio 26 d. įsakymu Nr. 1-229 (Žin., 2009, Nr. 143-6311), ir atsižvelgdama į uždarosios akcinės bendrovės „Sistela“ rekomendacijas dėl daugiabučių gyvenamųjų namų administravimo ir priežiūros mokesčio tarifų apskaičiavimų, Joniškio rajono savivaldybės taryba n u s p r e n d ž i a:
. Patvirtinti daugiabučių namų šildymo ir karšto vandens sistemų priežiūros (eksploatavimo) maksimalius tarifus (be PVM) ir tarifų koeficientų reikšmes pagal pastatų plotą ir eksploatacijos laiką (1 priedas).
. Patvirtinti Pastato šildymo ir karšto vandens sistemų priežiūros (eksploatavimo) privalomų darbų sąrašą (2 priedas).
. Pripažinti netekusiu galios Joniškio rajono savivaldybės tarybos 2004 m. birželio 3 d. sprendimą Nr. T-123 „Dėl daugiabučių namų šildymo ir karšto vandens sistemų priežiūros maksimalaus tarifo nustatymo“.
. Nustatyti, kad šis sprendimas įsigalioja nuo 2012 m. gegužės 1 d.

Savivaldybės meras								Gediminas Čepulis

Joniškio rajono savivaldybės tarybos
2012 m. balandžio 26 d. sprendimo Nr. T-81
 priedas 

DAUGIABUČIŲ NAMŲ ŠILDYMO IR KARŠTO VANDENS SISTEMŲ PRIEŽIŪROS
(EKSPLOATAVIMO) MAKSIMALŪS TARIFAI (BE PVM) IR TARIFŲ
KOEFICIENTŲ REIKŠMĖS PAGAL PASTATŲ PLOTĄ IR EKSPLOATACIJOS
LAIKĄ

Tarifai nustatyti vadovaujantis Daugiabučių namų šildymo ir karšto vandens sistemų priežiūros (eksploatavimo) maksimalių tarifų nustatymo metodika, patvirtinta Valstybinės kainų ir energetikos kontrolės komisijos 2003 m. rugpjūčio 7 d. nutarimu Nr. O3-54 (Žin.,2003, Nr. 80-3679; 2009, Nr. 39-1506). Daugiabučių namų šildymo ir karšto vandens sistemų priežiūros tarifų apskaičiavimams pasirinkti daugiabučiai gyvenamieji namai, kurių bendrasis plotas 2001–3000 m2, šildymo ir karšto vandens sistemų eksploatavimo laikas po įrengimo ir renovacijos – 10–20 metų.
1. Daugiabučio namo šildymo ir karšto vandens sistemų priežiūros (eksploatavimo) maksimalūs tarifai pagal šildymo, karšto vandens sistemų ir šilumos punktų tipus:

Eil.	Nr.	Šildymo ir karšto vandens sistemos dalių ir grupių pavadinimai 	Tarifas (1 m2 naudingo ploto per mėn. Eur be PVM)
1. 	Šildymo sistema (vienvamzdės arba dvivamzdės šildymo sistemos priežiūra, be balansavimo stovuose, be individualaus reguliavimo ir apskaitos)		0,0136
2. 	Karšto vandens tiekimo sistema 	
2.1 	Karšto vandens tiekimo sistema (karšto vandens tiekimo sistemos su vandens cirkuliacija (virtuvės ir vonios stovai bendri) priežiūra)		0,0197
2.2	Karšto vandens tiekimo sistema (karšto vandens tiekimo sistemos su vandens cirkuliacija rūsyje priežiūra)		0,0104
3.	Šilumos punktai 	
3.1 	Šilumos punktas (priklausomo jungimo šildymo sistemos ir karšto vandens ruošimo automatizuoto šilumos mazgo priežiūra taikoma 6 kalendorinius šildymo sezono mėnesius)		0,0264
3.2	Šilumos punktas (priklausomo jungimo šildymo sistemos ir karšto vandens ruošimo automatizuoto šilumos mazgo priežiūra taikoma 6 kalendorinius ne šildymo sezono mėnesius) 		0,0156
3.3	Šilumos punktas (priklausomo jungimo šildymo sistemos be karšto vandens tiekimo sistemos automatizuoto šilumos mazgo priežiūra) 				0,0165
3.4	Šilumos punktas (priklausomo jungimo šildymo sistemos be karšto vandens tiekimo sistemos ne automatizuoto šilumos mazgo priežiūra) 		0,0122


Punkto pakeitimai:
Nr. T-175, 2014-10-02, paskelbta TAR 2014-10-07, i. k. 2014-13789

. Šildymo ir karšto vandens sistemų priežiūros (eksploatavimo) maksimalių tarifų koeficientų reikšmės:
. pagal pastato plotą:
Pastatų bendrasis plotas m2	Koeficiento k1 reikšmės
Iki 1000	1,2
1001–2000	1,1
2001–3000	1,0
3001–4000	0,9
4001–5000	0,8 



. pagal pastato šildymo ir karšto vandens sistemos eksploatavimo laiką:
Sistemos ar jos dalių eksploatavimo laikas po įrengimo arba atnaujinimo	Koeficiento k2 reikšmės
Iki 10 metų	0,9
10–20 metų	1
20–30 metų (karšto vandens sistemos iki 25 metų)	1,1
Daugiau kaip 30 metų (karšto vandens sistemos daugiau kaip 25 metų)	1,2

__________________________

PASTATO ŠILDYMO IR KARŠTO VANDENS SISTEMŲ PRIEŽIŪROS
(EKSPLOATAVIMO) PRIVALOMŲJŲ DARBŲ SĄRAŠAS

. Pastato, daugiabučio namo šildymo ir karšto vandens sistemų komponentų priežiūros (eksploatavimo) darbai:
.	šildymo sistemos (vamzdyno magistralių, atšakų ir stovų, jungčių prie magistralių) priežiūra (eksploatavimas);
.	karšto vandens sistemos (vamzdyno magistralių, atšakų, stovų ir įrenginių) priežiūra (eksploatavimas);
.	vamzdynų izoliacijos priežiūra (eksploatavimas);
. sunaudoto šilumos kiekio daliklių priežiūra (eksploatavimas);
. sunaudoto karšto vandens kiekio daliklių priežiūra (eksploatavimas);
. šildymo prietaisų su valdymo ir uždarymo armatūra priežiūra (eksploatavimas);
. vamzdynų su valdymo ir uždarymo armatūra priežiūra (eksploatavimas);
. šildymo sistemos hidraulinis bandymas, sezoninis paleidimas ir oro slėgio sumažinimas sistemoje;
. karšto vandens sistemos atšakų ir stovų balansavimas;
. šildymo ir karšto vandens sistemų praplovimas;
. šildymo ir karšto vandens sistemų vamzdynų avarijų lokalizavimas. 
.	Pastato, daugiabučio namo šilumos punkto komponentų priežiūros (eksploatavimo) darbai:
. šilumos punkto nuolatinė techninė priežiūra (eksploatavimas);
. šilumokaičio (išmontavimas ir išplauto sumontavimas, plovimas cheminiais tirpalais) priežiūra (eksploatavimas);
. šilumos punkto hidrauliniai bandymai;
. siurblių priežiūra (eksploatavimas);
. kontrolės matavimo prietaisų priežiūra (eksploatavimas);
. valdymo ir uždarymo armatūros priežiūra (eksploatavimas);
. filtrų ir purvo rinktuvų priežiūra (eksploatavimas);
. vamzdynų izoliacijos priežiūra (eksploatavimas);
. automatizuoto šilumos modulio reguliatoriaus priežiūra (eksploatavimas);
. telemetrinės sistemos priežiūra (eksploatavimas);
. šilumos punkto vamzdynų avarijų likvidavimas.
__________________________


Pakeitimai:

1.
Joniškio rajono savivaldybės taryba, Sprendimas
Nr. T-175, 2014-10-02, paskelbta TAR 2014-10-07, i. k. 2014-13789
Dėl Joniškio rajono savivaldybės tarybos 2012 m. balandžio 26 d. sprendimo Nr. T-81 „Dėl daugiabučių namų šildymo ir karšto vandens sistemų priežiūros (eksploatavimo) maksimalių tarifų nustatymo“ 1 priedo pakeitimo

